Rabbit (band)

Rabbit var et hardrock-/glamband fra Newcastle, Australia, aktivt i perioden 1973–1978.

Rabbit spilte en blanding av egne låter og coverversjoner av band og artister som Alice Cooper, The Who og Sweet, og var kjent for sine energiske opptredener. De ga ut to plater, som solgte godt både i Australia og i flere europeiske land. 

Vokalisten, Dave Evans, var tidligere originalmedlem av AC/DC.

 Historie 
Rabbit ble opprinnelig startet som glamrockbandet The Cherries, med en besetning bestående av Mark Tinson (gitar, vokal), Phil Screen (trommer) og Jim Porteus (bass). Vokalisten Greg Douglas ble med i 1974 men erstattet av ekstroverte Dave Evans (AC/DC) i oktober samme år. 

Bandet ble raskt populære i hjembyen. De bød på glam-sceneantrekk bestående av silkeskjorter med åpent brystparti, spandex-tights og platåsko, og energiske show der man blant annet kunne oppleve Phil Screen sprute flammer. Konsertene deres ble omtalt som hedonistiske og etterfestene var beryktede.

I 1975 flyttet de til Sydney, signerte med CBS Records Australia og ga ut det selvtitulerte debutalbumet Rabbit. 

David Hinds (Marshall Brothers) ble med på sologitar, og Rabbits andre plate, Too Much Rock'n'Roll, ble utgitt i oktober 1976. Bandet fikk sendetid på ABC-TVs pop-program «Countdown», og turnerte intensivt i Australia. I 1977 forlot Tinson og Screen bandet.

Barry Lytton kom inn på trommer og deltok på innspillingen av singelen «Let Me». Gitarist Tinson ble ikke ble erstattet, og bandet ble oppløst tidlig i 1978.

 Medlemmer 

 Jim Porteus – bass (1973–1978)
 Dave Evans – vokal (1974–1978)
 David Hinds – gitar (1976–1978)
 Barry Lytten – trommer (1977–1978, kun singelen «Let Me»)

 Tidligere medlemmer 

 Greg Douglas – vokal (1974)
 Mark Tinson – sologitar (1973–1977)
 Phil Screen – trommer (1973–1977)

Diskografi
Album
1975: Rabbit  (CBS Records)
1976: Too Much Rock'n'Roll (CBS Records)
Singler
1974: «Lady La Di Da»/«Marvel Man» (fra plata Rabbit)
1975: «Running Bear»/«Let's Go Rockin' Rollin' Tonight» (fra plata Rabbit)
1976: «Wildfire»/«Bad Girls» (fra plata Too Much Rock'n'Roll)
1976 «Too Much Rock'n'Roll»/«Shake That Thing» (fra plata Too Much Rock'n'Roll)
1977: «Let Me»/«Kiss Me Goodnight»

 Referanser 

Kategori:Australske musikkgrupper
Kategori:Band etablert i 1973
Kategori:Opphør i 1977